Diari Oficial de la Generalitat Valenciana


Sumari del DOGV 7962, del 20-01-2017 (2017/191)

RESOLUCIÓ de 10 de gener de 2017, del president del Consell Jurídic Consultiu de la Comunitat Valenciana, de creació d'un nou fitxer informatitzat de dades de caràcter personal i de refosa d'aquest fitxer amb tots els fitxers de dades personals existents en l'àmbit del Consell Jurídic Consultiu.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2017/01/10/(1)/dof/vci/html**

### Dades del document

Número de DOGV
:   7962

Data del DOGV
:   20-01-2017

Secció del DOGV
:   I. DISPOSICIONS GENERALS

Número del document
:   2017/191


Data del document
:   10-01-2017

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Anàlisi jurídica

 Descriptors 

:   * base de dades
    * dades personals
    * legislació

RESOLUCIÓ de 10 de gener de 2017, del president del Consell Jurídic Consultiu de la Comunitat Valenciana, de creació d'un nou fitxer informatitzat de dades de caràcter personal i de refosa d'aquest fitxer amb tots els fitxers de dades personals existents en l'àmbit del Consell Jurídic Consultiu. [2017/191]  
La Llei orgànica 15/1999, de 13 de desembre, de protecció de dades de caràcter personal (d'ara en avant LOPD), arreplega un conjunt de mesures per a garantir i protegir, respecte al tractament de les dades personals, les llibertats públiques i els drets fonamentals de les persones físiques, i especialment el seu honor i intimitat personal i familiar.  
  
Conforme a l'article 2, apartat primer, de la LOPD, aqueixa garantia i protecció resulta aplicable a les dades de caràcter personal registrades en suport físic, que les faça susceptibles de tractament, i a tota modalitat d'ús posterior d'aqueixes dades pels sectors públic i privat.  
  
Segons les definicions contingudes en l'article 3 de la LOPD, tenen la consideració de dades de caràcter personal qualsevol informació concernent a persones físiques identificades o identificables, i s'ha d'entendre per fitxer tot conjunt organitzat de dades de caràcter personal, independentment de la forma o modalitat de la seua creació, emmagatzematge, organització i accés. Igualment, es considera com a tractament de dades aquelles operacions i procediments tècnics, de caràcter automatitzat o no, que permeten la recollida, gravació, conservació, elaboració, modificació, bloqueig i cancel·lació, així com les cessions de dades que resulten de comunicacions, consultes, interconnexions i transferències.  
A més, segons l'article 20 de la LOPD, la creació, modificació o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
D'altra banda, el Reglament de desplegament de la LOPD, aprovat pel Reial Decret 1720/2007, de 21 de desembre, en els seus articles 52 i següents, regula la forma i el contingut de la disposició general per la qual es crea el fitxer, així com el procediment per a la seua notificació i inscripció en el Registre General de Protecció de Dades.  
En aquest moment hi ha la necessitat de crear un fitxer de videovigilància, destinat a la vigilància i control, tant dels accessos a les instal·lacions del Consell Jurídic Consultiu, com del perímetre a aqueixes instal·lacions.  
Anteriorment, aquesta institució consultiva ja va crear altres fitxers de dades personals, per mitjà de sengles resolucions del president del Consell Jurídic Consultiu de 6 de novembre de 2006 i de 27 de juny de 2016 (publicades, respectivament, en el DOGV número 5400, d'1 de desembre de 2006, i en el DOCV núm. 7825, d'11 de juliol de 2016), per la qual cosa raons de seguretat jurídica aconsellen refondre en un sol text tots els fitxers de dades personals utilitzats pel Consell Jurídic Consultiu.  
Pel que antecedeix, en aplicació del que disposa la LOPD, així com el Reglament de desplegament de la LOPD, i segons el que disposa l'article 20, apartats e i i del Reglament del Consell Jurídic Consultiu de la Comunitat Valenciana, aprovat pel Decret del Govern Valencià 138/1996, de 16 de juliol, resolc:  
  
Primer  
La present resolució té per objecte la creació d'un fitxer de videovigilància en el Consell Jurídic Consultiu, així com la refosa d'aqueix fitxer amb tots els fitxers de dades de caràcter personal del Consell Jurídic Consultiu anteriorment creats.  
En l'annex d'aquesta resolució es recullen tant el nou fitxer com els fitxers de dades de caràcter personal que van ser creats per resolucions del president del Consell Jurídic Consultiu de 6 de novembre de 2006 i de 27 de juny de 2016.  
A partir de l'entrada en vigor de la present resolució quedaran sense efecte les anteriors resolucions del president del Consell Jurídic Consultiu sobre creació de fitxers de dades de caràcter personal, a l'haver quedat incorporats i actualitzats els antics fitxers a l'annex d'aquesta resolució.  
  
Segon  
La creació del fitxer de videovigilància serà notificada a l'Agència Espanyola de Protecció de Dades per a la seua corresponent inscripció en el Registre General de Protecció de Dades a què es refereix l'article 39.2.a de la LOPD.  
  
Tercer  
S'adoptaran les mesures de gestió i organització que siguen necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la LOPD i en el Reglament de desplegament de la LOPD.  
  
Quart  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
  
València, 10 de gener de 2017.- El president en funcions: José Díez Cuquerella.  
  
  
ANNEX  
Relació de fitxers informatitzats de dades de caràcter personal del Consell Jurídic Consultiu de la Comunitat Valenciana  
  
1. Fitxer de videovigilància  
A) Identificació i finalitat del fitxer:  
Nom del fitxer: Videovigilància.  
Descripció de la finalitat: videovigilància de les instal·lacions del Consell Jurídic Consultiu.  
Tipificació de la finalitat: seguretat i control d'accés a edificis, i videovigilància.  
B) Tipus, estructura i organització del fitxer:  
Dades de caràcter identificatiu: imatge/veu.  
Sistema de tractament: automatitzat.  
Nivell de seguretat: bàsic.  
C) Origen i procedència de les dades:  
Origen: el propi interessat.  
Col·lectius: empleats, ciutadans i residents, càrrecs públics.  
D) Cessió:  
Destinataris: forces i cossos de seguretat.  
  
2. Fitxer de gravacions de les sessions del Ple del Consell Jurídic Consultiu  
A) Identificació i finalitat del fitxer:  
Nom del fitxer: Gravacions de les sessions del Ple del Consell Jurídic Consultiu.  
Descripció de la finalitat: constància de les sessions plenàries del Consell Jurídic Consultiu.  
Tipificació de la finalitat: altres finalitats.  
B) Tipus, estructura i organització del fitxer:  
Dades de caràcter identificatiu: veu, nom i cognoms, opinions sobre assumptes de deliberació.  
Sistema de tractament: automatitzat.  
Nivell de seguretat: bàsic.  
C) Origen i procedència de les dades:  
Origen: altres persones distintes de l'afectat o el seu representant.  
Col·lectius: càrrecs públics.  
D) Cessió: cap.  
  
3. Fitxer de registre d'assumptes de Secretaria General  
A) Identificació i finalitat del fitxer:  
Nom del fitxer: Registre d'assumptes de Secretaria General.  
Descripció de la finalitat: registre d'assumptes tramitats per la Secretaria General del Consell Jurídic Consultiu de la Comunitat Valenciana.  
Tipificació de la finalitat: procediment administratiu.  
B) Tipus, estructura i organització del fitxer:  
Dades de caràcter identificatiu: nom i cognoms, informació general sobre tipus de sol·licitud o assumpte.  
Sistema de tractament: parcialment automatitzat (mixt).  
Nivell de seguretat: bàsic.  
C) Origen i procedència de les dades:  
Origen: el mateix interessat, les administracions públiques.  
Col·lectius: ciutadans i residents, sol·licitants, càrrecs públics.  
D) Cessió: cap.  
  
4. Fitxer de registre general entrada/eixida  
A) Identificació i finalitat del fitxer:  
Nom del fitxer: Registre general d'entrada/eixida.  
Descripció de la finalitat: registrar l'entrada de documents presentats davant del registre general i registrar d'eixida els oficis enviats a altres entitats o persones físiques.  
Tipificació de la finalitat: altres finalitats.  
B) Tipus, estructura i organització del fitxer:  
Dades de caràcter identificatiu: nom i cognoms.  
Sistema de tractament: parcialment automatitzat (mixt).  
Nivell de seguretat: bàsic.  
C) Origen i procedència de les dades:  
Origen: el propi interessat o el seu representant legal, administracions públiques.  
Col·lectius: persones físiques o jurídiques que presenten sol·licituds o oficis, o als quals se'ls remet documentació, representants legals.  
D) Cessió: cap.  
  
5. Fitxer de personal i nòmines  
A) Identificació i finalitat del fitxer:  
Nom del fitxer: Personal i nòmines.  
Descripció de la finalitat: gestionar tot el personal que treballa en el Consell Jurídic Consultiu (alts càrrecs, funcionaris, interins, laborals, eventuals), així com tot allò referent a les seues retribucions, cotitzacions, etc.  
Tipificació de la finalitat: gestió de nòmina i altres finalitats.  
B) Tipus, estructura i organització del fitxer:  
Dades de caràcter identificatiu: DNI/NIF, núm. SS/Mutualitat, adreça, targeta sanitària, nom i cognoms, adreça i telèfon.  
Un altre tipus de dades: característiques personals, acadèmiques i professionals, detalls de l'ocupació.  
Sistema de tractament: parcialment automatitzat (mixt).  
Nivell de seguretat: bàsic.  
C) Origen i procedència de les dades:  
Origen: el propi interessat.  
Col·lectius: empleats.  
D) Cessió: organismes de la Seguretat Social, Hisenda Pública i Administració tributària, bancs, caixes d'estalvi i caixes rurals, altres òrgans de l'Administració autonòmica.  
  
6. Fitxer de subscriptors a la Revista Española de la Función Consultiva  
A) Identificació i finalitat del fitxer:  
Nom del fitxer: Subscriptors a la Revista Española de la Función Consultiva.  
Descripció de la finalitat: llista dels subscriptors (interessats o institucions) als quals cal enviar els exemplars de la Revista Española de la Función Consultiva.  
Tipificació de la finalitat: altres finalitats.  
B) Tipus, estructura i organització del fitxer:  
Dades de caràcter identificatiu: nom i cognoms, adreça i organisme/institució on treballa.  
Sistema de tractament: parcialment automatitzat (mixt).  
Nivell de seguretat: bàsic.  
C) Origen i procedència de les dades:  
Origen: el mateix interessat o el seu representant legal, administracions públiques.  
Col·lectius: interessats que se subscriuen voluntàriament a la revista o institucions a les quals s'envia la revista.  
D) Cessió: cap.  
  
7. Fitxer del registre d'expedients  
A) Identificació i finalitat del fitxer:  
Nom del fitxer: Registre d'expedients.  
Descripció de la finalitat: registre dels expedients sotmesos a consulta del Consell Jurídic Consultiu.  
Tipificació de la finalitat: altres finalitats.  
B) Tipus, estructura i organització del fitxer:  
Dades de caràcter identificatiu: nom i cognoms, número d'expedient de la conselleria o organisme consultant.  
Sistema de tractament: parcialment automatitzat (mixt).  
Nivell de seguretat: bàsic.  
C) Origen i procedència de les dades:  
Origen: administracions públiques.  
Col·lectius: conselleria o organisme consultant.  
D) Cessió: cap.  
  
8. Fitxer de dictàmens del Consell Jurídic Consultiu  
A) Identificació i finalitat del fitxer:  
Nom del fitxer: Dictàmens del Consell Jurídic Consultiu.  
Descripció de la finalitat: informació interna sobre els dictàmens emesos pel Consell Jurídic Consultiu.  
Tipificació de la finalitat: altres finalitats.  
B) Tipus, estructura i organització del fitxer:  
Dades de caràcter identificatiu: DNI/NIF, núm. SS/Mutualitat, adreça.  
Un altre tipus de dades: característiques personals, detalls de l'ocupació, informació comercial, econòmica, financera i d'assegurances.  
Sistema de tractament: parcialment automatitzat (mixt).  
Nivell de seguretat: alt.  
C) Origen i procedència de les dades:  
Origen: el mateix interessat, administracions públiques.  
Col·lectius: ciutadans i residents, càrrecs públics, conselleries o organismes que remeten els expedients en què figuren les dades.  
D) Cessió: cap.


Còpia Permalink ELI